REGULAMENTUL (CE) NR. 455/2008 AL CONSILIULUI
din 26 mai 2008
de abrogare a Regulamentului (CE) nr. 752/2007 privind aplicarea anumitor restricții la importurile anumitor produse din oțel din Ucraina
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Ucraina, pe de altă parte (1), denumit în continuare „APC”, a intrat în vigoare la 1 martie 1998.
(2)
În conformitate cu articolul 22 alineatul (1) din APC, comerțul cu anumite produse de oțel este reglementat de titlul III din acord, cu excepția articolului 14, precum și de dispozițiile unui acord privind aranjamentele cantitative.
(3)
La 18 iunie 2007, Comunitatea Europeană și Guvernul Ucrainei au încheiat un asemenea acord privind comerțul cu anumite produse din oțel (2), denumit în continuare „acordul”.
(4)
La 30 mai 2007, Consiliul a adoptat Regulamentul (CE) nr. 752/2007 privind aplicarea anumitor restricții la importurile anumitor produse din oțel din Ucraina (3) în vederea punerii în aplicare a acordului.
(5)
Acordul prevede la articolul 10 alineatul (4) că, în cazul în care Ucraina aderă la Organizația Mondială a Comerțului înainte de expirarea acordului, acordul se reziliază, iar limitele cantitative se elimină de la data aderării.
(6)
La 16 mai 2008 Ucraina a devenit membră a Organizației Mondiale a Comerțului.
(7)
La data respectivă regulamentul de punere în aplicare a acordului a devenit caduc.
(8)
Din motive de claritate, se impune, în consecință, abrogarea Regulamentului (CE) nr. 752/2007,
ADOPTĂ PREZENTUL REGULAMENT:
Articolul 1
Regulamentul (CE) nr. 752/2007 se abrogă.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 mai 2008.